Wat is ingeperk? | ToekomsVenster
Wat is ingeperk?
by Kariné Joubert | Apr 22, 2020 | Blog | 0 comments
Ons is reeds dae ingeperk en dit lewer 'n groot verskeidenheid van emosies op. Ek wou graag 'n een woord beskrywing wou ontvang van wat jy beleef.
Angstig, gefrustreerd, rustig, vreesbevange, opgewonde (?), vertrou ens. Gebruik dalk sommer die kommentaar kolom onderaan om jou een woord beskrywing te gee. (Onthou, nie 'n preek nie, net een woord!!)
Mnr. Ramaphosa het gisteraand tydens sy voordrag ook geen aanduiding gegee van hoe grendeltyd gaan uitspeel nie. Die ontplooiing van meer as 70000 soldate (sien media berigte) bekommer 'n mens inderdaad. Dit mag daarop dui dat ons 'n bietjie langer gaan vertoef. Daar is ook sprake dat net sekere provinsies verder ingeperk word. Dan weer dat 60 jaar en ouer hulself vir die afsienbare tyd tuis sal moet besighou.
Inperking is ongemaklik en 'n mens verlang na bewegingsvryheid en keusevryheid. Maar 'n mens se optrede en reaksie word nie deur die owerhede bepaal nie.
So besoek ek my kinders terwyl ek nie by die hek mag uitgaan nie.
So bedink ek die toekoms, ook die verlede sonder dat my gees vasloop teen 'n gegrendelde voordeur.
Ek praat uiteraard nie 'n van vreemde buite die liggaam ervaring wat aan die bonatuurlike toegeskryf word en nie Christelik fundeer is nie. Nee, ek is net hier maar ook daar.
Ek loop empaties in die stofstrate van informele woongebiede, beleef die onrustigheid van die mense, sien desperate mense hardloop om 'n kospakkie te ontvang, sien kindertjies pluk aan mammas se klere omdat hulle honger en dors is en ek praat, pleit en vra vir God hoe ek dit beter kan maak.
Jy is dalk nie so ingeperk as wat jy dink nie. Jy vlieg met arendsvlerke soos die Psalmdigter en die skrywer van Jesaja en beleef die waarheid van God se Woord.